Vi var rimeligt skuffede da vi ankom til boligen. Stort set alt i lejligheden var slidt, tv’et var revet ud af væggen, sofa og stole havde mange meget mistænkelige pletter og der var løbet en form for væske ned af to vægge i soveværelserne som lignede en form for fugt. Vi skrev til openflats for at udtrykke bekymring for fugt i væggene og at sende billeder af lejligheden så vi ikke skulle ende med at betale depositum for noget vi ikke havde gjort. Det fik vi kun et meget kort svar ud af og de ignorerede nærmest vores bekymring for fugten i væggene. Vi undrede os en del over at det var påkrævet at betale et depositum på 500€ når lejligheden i forvejen var så slidt. Det lignede i hvert fald ikke at andre havde betalt depositum for ødelæggelse eller at betalt depositum var gået til reparation eller udskiftning af nogle af de slidte møbler. Der kom også en form for skraldebil omkring kl 06.00 om morgenen næsten hver dag og larmede utroligt meget ude i gården. Det var slet ikke til at sove for den larm! Og vi er ellers ikke sarte med lyde.
Når det så er sagt så besluttede vi ikke at benytte særligt meget tid i lejligheden men i den skønne by som den er placeret i. Lejligheden har en helt fantastisk beliggenhed. Lejligheden er placeret lige oven på et rigtig fint supermarked, 2 minutter på gåben fra en metrostation og i et helt vildt charmerende kvarter. Bare 10 minutters gang ned af gaden, som lejligheden ligger på, er man i det hyggeligste område med små cafeér, fine butikker og massere af god stemning. Heldigvis blev bekymringen for fugt og slid lejligheden lagt lidt på hylden og vi fik nydt vores ferie.